נתחיל דווקא בזה שנכון להיום אין הרבה מכשירים שתומכים בתקן 2.1. מדובר בעצם על טכנולוגיה עתידית. לכן, זה הגיוני שתשאלו למה כדאי או צריך להשקיע בזה כבר עכשיו, אם HDMI 2.0b עושה את העבודה ומאפשר לכם להגיע לקצב העברת נתונים של 18GB לשנייה. אם לצורך העניין תחליטו לבדוק את כל המכשירים הקיימים היום, אז תגיעו למסקנה שהמהירות המקסימלית שתצטרכו היא קצת מתחת ל-18GB לשניה, שזאת המגבלה של תקן 2.0b.
למשל, אם תרצו להריץ דיסק 4K Ultra HD Blu-ray עם המאפיינים הכי "כבדים" שיש, אז תגלו שכל המאפיינים והפונקציות ביחד דורשים קצת פחות מ-18GB לשנייה. למרות זאת, תחום הטכנולוגיה מתחדש, מתקדם ומתפתח כל הזמן, וסביר להניח שזה רק עניין של זמן עד שגם אותם 18GB לשניה כבר לא יספיקו לנו. אז הפתרון הכי טוב הוא להכין מראש תשתית טובה, במקרה הזה תקן HDMI מתקדם, שיוכל לספק את הצרכים שלנו גם היום וגם בעתיד.